Gillabertus Dei gratiâ Pictaviensis Episcopus, Petro venerabili Trenorchiensi Abbati, ejúsque successoribus in perpetuum. Nostri fore dinoscitur officii, Ecclesiarum pacem  quietem in omnibus providere, sacræque religionis cultores eò studiosiùs nostrâ munificentiâ dilatare, quò arctiùs eos divinis illigatos novimus ministeriis. Idcircò (dilecte in Domino fili, Petre Trenorchiensis Abba) querimoniam super electione Capellani Belveriensis Ecclesiæ, olim quorumdam perversorum instinctu inter nos  vos habitam, penitùs sopimus:  jus vestrum multorum testimonio cognoscentes, nunc  in posterum liberam vobis, vestrísque successoribus electionem Capellanorum honestorum  idoneorum, in Ecclesiâ Belveriensi,  in omnibus aliis Ecclesiis vestris quæ in nostro Episcopatu sitæ sunt, salvo jure Pictaviensis Ecclesiæ, concedimus,  sigilli nostri impressione firmamus. Actum Pictavi, II. Idus Februarii, anno ab Incarn. Domini M. C. LII. Epactâ XII. Indictione XV. Bissexto II. Testes hujus rei sunt, Petrus Pictaviensis Archidiaconus, Petrus Trenorchiensis Abbas, Petrus Prior Losduni, Ugo Decanus, Gervasius, Gaufridus Botapalet, Magister Meschinus, Agnellus, Rollannus  Garnerius frater ejus Losdunenses Clerici,  multi alii. Data per manum Johannis Magistri scholæ.